**Kristian Hole** (født 1988), bedre kjent under kunstnernavnet **Kholebeatz**, er en musikkprodusent fra Molde som produserer hiphop, pop, dirty south rap, electro og eurodance og eier det uavhengige plateselskapet Kholebeatz Records. 

Han har produsert låter for Oral Bee, Mr. Pimp-Lotion, Staysman, Morten Ramm, Oscar-vinner Crunchy Black fra Three 6 Mafia (på låten "So Clean"), Ken Ring, Gangsta Boo og Project Pat fra Three 6 Mafia, Dipset, Side Brok, Organismen, Petter, Mike Jones, SwishaHouse, La Chat, YoGuttene, Jaa9 fra Jaa9 & OnklP, Son of Light, Tommy Tee, Jim Jones, Joddski fra Tungtvann, OnklP, Lil Wyte, Oral Bee, Mr. Pimp - Lotion og den kanadiske rapperen Pimpton.

I 2015 produserte Kholebeatz låten «Vandrar» og co-produserte «Då var då, nu är nu» for den svenske rapperen Petter på albumet «Mitt Folk». Albumet ble utgitt på Sony Music i 2015. Kholebeatz er også kreditert som produsent for vignetten til den urbane YouTube-kanalen YLTV.

Før Kholebeatz ble signert på et label, gjorde mixtapen Oral Bee & Kholebeatz – Banger på toppen av Banger (med Oral Bee) at han ble mer kjent. Andre tidlige prosjekter inkluderer låten «For En Neve Dollar» med Jaa9 fra Jaa9 & OnklP og Ego), og «Stafettrap» med Side Brok.

I senere tid har Kholebeatz og Oral Bee gitt ut 3 album sammen. De heter «Banger på toppen av banger», «Smashes på toppen av smahes», og «Bangers på toppen av Smashes». Kholebeatz har også produsert låten «Skinner som en gyllen pimp», på Oral Bees album «Pimpguden befalte meg til det», som ble utgitt på Oslo Records i 2016.

I 2016 vant Kholebeatz, Pimpton og filmprodusenten Aurelien Offner prisen «Platinum Award Winner» for musikkvideoen til «Itchy Thumbs». Dette skjedde under International Independent Film Awards (IFAA). Videoen fikk også prisen «Silver Medals Winner - Outstanding Achievement» på Global Music Awards, i tillegg til flere andre nominasjoner på internasjonale filmfestivaler.

Samme år ga Kholebeatz ut albumet «Dipset Collabos», hvor han har fått med samtlige medlemmer av den Harlem-baserte rapkollektivet Dipset. Albumet inneholder 10 spor, og av gjesteartister finnes Jim Jones, 40 Cal, J.R Writer, Agallah, Hell Rell og Un Kasa.

I 2017 startet Kholebeatz året med å gi ut singelen «Moving Slow», som gjestes av Gangsta Boo fra Three 6 Mafia, samt La Chat, Joddski fra Tungtvann og Klish. Like etter ble singelen «46Simmy SwishaHouse Remix» gitt ut, hvor Dj Michael 5000 Watts, grunnleggeren av plateselskapet SwishaHouse i Texas, gjorde en offisiell remiks av låten.

Samme år produserte han singelen «Don Johnson», som var Mr. Pimp-Lotions første, offisielle debutsingel som soloartist.

2018 markerte året hvor Kholebeatz og Memphis-rapperen Project Pat høstet gode tall sammen, med to millioner strømninger på prosjektet "Memphis Legends" på Spotify. Lil Wyte, Crunchy Black, La Chat, Gangsta Boo, Kraziak & Bennie Franks bidro også med gjestevers på albumet. Samme år ga Kholebeatz også ut "Fortsatt Bangin" med sørlandsartisten 46Simmy, samt album-seriene "Cinematic 1&2", som gjestes av Goretex fra Non Phixion, Mike Jones, JNS, Svaiman fra Yoguttene og mange flere. 

Året etter, i 2019, fulgte Kholebeatz opp prosjektet med å jobbe med Project Pat nok en gang på låta "Still Strapped".

I 2020 satset Kholebeatz også på instrumentale temaprosjekter, som eksempelvis albumene "Miami Mobster Music", som var en hyllest til mafiafilmer fra 1980-tallet. Albumet ble etterfulgt av "Random Tapejamz" med instrumentale beats fra hele hans karriere. Samme år ga han også ut EP-en "Neck of The Woods", hvor Jackass-stjernen Bam Margera sto for introsporet og gjesteartister som Tor Even Terror fra Vågsbygd Handy bidro. 

I 2021 returnerte Kholebeatz nok en gang til Memphis-samarbeider på albumet "Memphis Legends 2", hvor Juicy J åpnet albumintroen etterfulgt av gjestevers fra blant annet La Chat, Gangsta Boo, 46Simmy. 

I 2022 produserte Kholebeatz singelen "Sæla På" med Staysman, Morten Ramm (i karakter som Dj Dan fra "Torsdag kveld fra Nydalen"), Roy Harrytassen og Mr. Pimp-Lotion. Singelen var hentet fra det Kholebeatz-produserte albumet "100% Absolute Megadance Afterski Festmusikk Vol1", som ble utgitt av av Oslo Records og distribuert av Universal Music.

Factory Sealed
--------------

I 2012 ble han signert på det Kristiansand-baserte plateselskapet AGF MUSIC, og ga ut sin første EP «Factory Sealed EP» i 2013. På førstesingelen «Synchronicity» deltok Ken Ring & Son of Light, samt jazztrompetisten Kristoffer Eikrem. Ellers deltok blant andre Agallah fra Purple City.

Samme år produserte Kholebeatz også EP-en «Huttemætu» til AGF MUSIC-artisten Smidig, som fikk terningkast 4 av Fædrelandsvennen.

Factory Sealed-mixtapeserie
---------------------------

Kholebeatz fulgte opp med «Factory Sealed 2» i 2014, hvor han fikk med internasjonale rapstjerner som JR Writer, 40 Cal, Caniva og flere. Den første singelen fra EP-en var «Champion Music» med JR Writer. Han fulgte opp singelen med å gi ut en remix av låta, med Pimpton som gjesteartist. Hans tredje singel fra EP-utgivelsen var med Dipset-medlemmet 40 Cal. «Harlem Underworld» var en låt om gatelivet i Harlem.

Til sammen har Kholebeatz gitt ut 5 mixtapes i «Factory Sealed»-serien.

All In Mixtapes
---------------

I 2014 startet Kholebeatz og hans manager GinoBless en amerikansk mixtape-serie kalt «All In Mixtapes». De slapp «All In Vol1» i januar 2014, med gjesteartister som Future, Wu Tang, The Alchemist, Sean Price, Jr Writer, Pimpton, Dipset og flere.

Musikkprodusenten ga ut «The Dipset Files» tidlig 2014, en gratis-mixtape hvor alle prosjektene med Dipset-medlemmer var samlet, og slapp også «The Dipset Instrumentals» i samme tidsperiode for gratis nedlasting.

OnklP-samarbeid
---------------

I 2015 samarbeidet Kholebeatz med OnklP på låten «Still Sippin». Joddski fra Tungtvann og Memphis-rapperen Lil Wyte er også med på låten.

The Synchronicity Trilogy
-------------------------

I 2016 samlet Kholebeatz de tre «Synchronicity»-låtene sine, hvor han har med seg skandinaviske gjesteartister som Iso-H fra den finske rapgruppa Fintelligens. Son of Light og Ken Ring gjester også samleutgivelsen.

Instrumental Disorder
---------------------

Kholebeatz har også gitt ut tre utgivelser i serien «Instrumental Disorder» eksklusivt på siden Datpiff, hvor produsenten har samlet de mest kjente instrumentalene fra hans samarbeider i USA, Canada, Norge og Sverige.

Referanser
----------

1. ↑   proff.no[Hentet fra Wikidata]
2. ↑  Rys, Dan. «Rappers Who Have Won an Oscar at the Academy Awards - XXL». *XXL Mag* **(engelsk)**. Besøkt 28. februar 2019.
3. ↑  «So Clean» **(engelsk)**. Besøkt 28. februar 2019.
4. 1 2  «♫ Dipset gir ut singel med norske Kholebeatz og Jim Jones». Arkivert fra originalen 15. april 2016. Besøkt 26. september 2016.
5. 1 2  «Svensk opptur for Molde-produsenten Kholebeatz». *cliquemag.no*. Arkivert fra originalen 5. januar 2016. Besøkt 27. september 2016.
6. ↑  «» 46Simmy ft. Kholebeatz – «46Simmy» (Swishahouse CNS Rmx)». *kingsize.no*. Besøkt 4. april 2017.
7. ↑  «Factory Sealed 3 - Hosted By Mike Jones» **(engelsk)**. 29. august 2014. Arkivert fra originalen 1. mars 2019. Besøkt 26. september 2016.
8. 1 2 3  «♫ Memphis-gutt med OnklP & Joddski via Molde». Arkivert fra originalen 15. april 2016. Besøkt 26. september 2016.
9. ↑  «Oslo Records Artists - Mr. Pimp-Lotion». *oslorecords.com*. Arkivert fra originalen 16. desember 2018. Besøkt 28. februar 2019.
10. 1 2  Ole Foss (2. april 2013). «Kholebeatz køler på». *Rbnett*. Besøkt 5. mai 2015.
11. ↑  «Petter - Mitt Folk». *Discogs*. Besøkt 26. september 2016.
12. ↑  YLTV (21. september 2016). «Farida-intervju om hype, norsk musikk og rap. | YLTV». Besøkt 27. september 2016.
13. 1 2  «Ny mixtape: Oral Bee og Kholebeatz serverer 10 nye feelgood-bangers til juleølla og pinnekjøttet». *cliquemag.no*. Arkivert fra originalen 5. januar 2016. Besøkt 26. september 2016.
14. ↑  «HISS!G | Musikkmagasin». *www.hissig.no*. Besøkt 26. september 2016. [*død lenke*]
15. ↑  «Oral Bee: – Jeg er en spektakulær type!». Arkivert fra originalen 15. august 2016. Besøkt 26. september 2016.
16. ↑  ThePimpton (20. april 2016). «Pimpton - Itchy Thumbs (Explicit) ft. Joey Stylez». Besøkt 26. september 2016.
17. ↑  «Platinum Award». *iifilmawards.com*. Besøkt 26. september 2016.
18. ↑  «Itchy Thumbs». Arkivert fra originalen 21. august 2016. Besøkt 26. september 2016.
19. ↑  «LÅT FOR LÅT: Kholebeats - «Dipset Collabos» + hør nordmannens nye samarbeid med Jim Jones!». *cliquemag.no*. Besøkt 26. september 2016. [*død lenke*]
20. ↑  Junkyard. «Release: Kholebeatz x Gangsta Boo x Joddski x Klish –». *Junkyard.no*. Arkivert fra originalen 4. april 2017. Besøkt 4. april 2017.
21. ↑  «» 46Simmy ft. Kholebeatz – «46Simmy» (Swishahouse CNS Rmx)». *kingsize.no*. Besøkt 4. april 2017.
22. ↑  «Mr. Pimp-Lotion lader opp til trippelt albumslipp med baconfersk singel». *Rubato.no*. 4. august 2017. Arkivert fra originalen 11. oktober 2017. Besøkt 10. oktober 2017.
23. ↑  «Memphis Legends» **(engelsk)**. Besøkt 8. mars 2019.
24. ↑  «Fortsatt Bangin» **(engelsk)**. Besøkt 8. mars 2019.
25. ↑  «Cinematic» **(engelsk)**. Besøkt 8. mars 2019.
26. ↑  «Cinematic 2» **(engelsk)**. Besøkt 8. mars 2019.
27. ↑  «Sæla På». 4. mars 2022. Besøkt 11. april 2022.
28. ↑  «Smidig rimsmed». Arkivert fra originalen 3. februar 2014. (Abonnement påkrevet)
29. ↑  «Hør ny låt med JR Writer og norske Kholebeatz!». *Kingsize*. 18. september 2013. Besøkt 5. mai 2015.
30. ↑  Sarah Sussman (7. januar 2014). «Kholebeatz – Champion Music Part 2 ft. J.R. Writer & Pimpton». *HipHopCanada*. Arkivert fra originalen 28. mars 2015. Besøkt 5. mai 2015.
31. ↑  «Kholebeatz runder av sin «Factory Sealed»-serie og lover mer BVIS-samarbeid». *cliquemag.no*. Besøkt 26. september 2016. [*død lenke*]
32. ↑  «Ny mixtape: All In Vol.1». *Kingsize*. 15. januar 2014. Besøkt 5. mai 2015.
33. ↑  «Kholebeatz The Dipset Files». DatPiff. 22. desember 2013. Arkivert fra originalen 23. september 2015. Besøkt 5. mai 2015.
34. ↑  «Kholebeatz : The Dipset Instrumentals». DatPiff. 20. desember 2013. Arkivert fra originalen 23. september 2015. Besøkt 5. mai 2015.
35. ↑  «♫ Memphis-gutt med OnklP & Joddski via Molde». Arkivert fra originalen 15. april 2016. Besøkt 27. september 2016.
36. ↑  «Try the TIDAL Web Player». *listen.tidal.com*. Besøkt 26. september 2016.
37. ↑  «Kholebeatz - Instrumental Disorder 3 : Volcanic Heat». *DatPiff*. Arkivert fra originalen 20. oktober 2016. Besøkt 26. september 2016.